Huisgeloof 25-31 Januarie » Somerstrand Gemeente
Huisgeloof 25-31 Januarie
Laat Jesus Deur Jou Omgee
Vertel 'n storie van 'n keer wat jy regtig gevoel het iemand gee vir jou om. Wat het hulle gedoen wat jou so laat voel het?
Lees Lukas 10:25-37, die verhaal van die Barmhartige Samaritaan.
• Jesus vertel hierdie gelykenis ('n storie waaruit ons iets leer) nadat iemand gevra het wie ons "naaste" is, m.a.w. wie ons moet liefhê. In Jesus se storie is dit die mense wat die beseerde man se vriende moes wees, wat hom ignoreer. Die een wat sy vyand moes wees, help hom. Dink saam oor wie julle "naaste" is – die mense aan wie jy nie gewoonlik sal dink as "naaste" of "vriende" nie.
• Watter verskonings gebruik ons om mense nie te help nie?
Woon saam julle kleingroep by. As julle nie aan 'n kleingroep behoort nie, sluit by een aan deur die kerkkantoor te kontak (041 583 5115 info@somerstrandgemeente.co.za).